作者：梁栋
词牌/韵律：一萼红

paragraphs: 怨东风。
把韶华付去，秾李小桃红。
黄落山空，香销水冷，此际才与君逢。
敛秋思、愁肠九结，拥翠袖、应费剪裁工。
晕脸迎霜，幽姿泣露，寂寞谁同。
休笑梳妆淡薄，看浮花浪蕊，眼底俱空。
夜帐云闲，寒城月浸，有人吟遍深丛。
自前度、王郎去后，旧游处、烟草接吴宫。
惟有芳卿寄言，蹙损眉峰。